ચૂંટણી કમિશનર ઓ. પી. રાવત કહે છે – નજીકના ભવિષ્યમાં સમગ્ર દેશમાં સમાંતર ચૂંટણી માટે કોઈ ચાન્સ નહિ અલબત્ત – અત્યારે લોકસભા સાથે ત્રણ – અથવા ચાર (મિઝોરમમાં એનડીએ સરકાર નથી) વિધાનસભાઓને જોડી શકાય. કોંગ્રેસની ગણતરી એવી છે કે આ ત્રણ રાજ્યોમાં ભાજપ સાથે સીધો મુકાબલો છે અને તેમાં જો કોંગ્રેસ જીતે તો પછી લોકસભાની હવા બદલાઈ શકે. ઉપરાંત મહાગઠબંધનના ભાગીદાર પક્ષો રાહુલ ગાંધીની નેતાગીરી ચૂપચાપ સ્વીકારે અને વડા પ્રધાનપદ માટે નરેન્દ્ર મોદી વિરુદ્ધ રાહુલ ગાંધી પ્રોજેક્ટ થાય. દેશભરમાં હજી નરેન્દ્ર મોદીનો પ્રભાવ છે અને એમના નામે ભાજપને વોટ મળી શકે છે. તેથી સમાંતર ચૂંટણી થાય તો ઇન્દિરાજીની જેમ નરેન્દ્ર મોદી સત્તા જમાવી અને ટકાવી શકે. કોંગ્રેસ અને અન્ય વિપક્ષોને આ ભય છે. અલબત્ત, અત્યારે આખા દેશમાં સમાંતર ચૂંટણી શક્ય નથી, પણ 2019માં ચાર-છ રાજ્યો અને લોકસભામાં બહુમતી મળે તો પછી નિશ્ચિત છે – તેથી આગામી ચૂંટણીમાં ખરી કસોટી છે.